Ochrido ežeras
Ochrido ežeras (maked. Охридско Езеро, alb. Liqeni i Ohrit) – didelis ežeras Balkanuose, Albanijoje ir Šiaurės Makedonijoje. Telkšo tektoninėje tarpukalnių dubumoje, 693 m aukštyje virš jūros lygio. Ilgis 30,4 km, plotis iki 14,8 km. Giliausia vieta siekia 288 m (giliausias ežeras Balkanuose). Iš ežero išteka Juodojo Drino upė (viena Drino ištakų). Ežeras laivuojamas, vystoma žvejyba. Ochrido pakrantės yra svarbi kurortinė zona. Pagrindiniai miestai prie ežero: Ochridas, Struga (Š. Makedonija), Pogradecis (Albanija). Ochrido ežeras ir jo pakrantės dėl unikalios gyvosios gamtos bei istorinio palikimo įtrauktos į UNESCO pasaulio paveldo sąrašą. Gausu žuvų, ežero pakrantėse žiemoja paukščiai. Ežeras greta Galičičos Pogradecis Bronzos amžiaus gyvenvietės rekonstrukcija